
Министерство на околната среда и водите


Регионална инспекция по околната среда и водите - Монтана

Д О К Л А Д
от контролна проверка по прилагане на екологичното законодателство

Обект: Агроцентър и бензиностанция в гр. Монтана с оператор „АСМ“ ЕООД, гр. Монтана
Дата на извършване на проверката: 15.05.2020 г.

Място на извършване на проверката: гр. Монтана, ул. «Гоцо Митов» № 5
Проверени компоненти и фактори на околната среда:

· Въздух
· Опасни химични вещества

Цели на проверката:
Провеждане на планов текущ контрол по компоненти и фактори на околната среда за изпълнение изискванията на:

· Закон за чистотата на атмосферния въздух (ЗЧАВ) и подзаконовите нормативни актове;

· Закон за защита от вредното въздействие на химичните вещества и смеси (ЗЗВВХВС), Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (Регламент (ЕО) № 1907/2006 - REACH) и Регламент (ЕО) № 850/2004 на Европейския парламент и на Съвета от 29 април 2004 г. относно устойчивите органични замърсители и за изменение на Директива 79/117/ЕИО, 
Извършени дейности:
За датата на проверката оператора е уведомен с писмо на РИОСВ – Монтана с изх. № 1311/12.05.2020 г. и с приложена Заповед № РД-77/12.05.2020 г. на директора на РИОСВ – Монтана за извършване на комплексна проверка на място на обект: „Агроцентър и бензиностанция“, находящ се в гр. Монтана с оператор „АСМ“ ЕООД, гр. Монтана.
На 15.05.2020 г. на основание чл. 148, ал. 3 от Закона за опазване на околната среда, във връзка с изпълнението на плана за контролната дейност на РИОСВ – Монтана за 2020 г. и Заповед № РД-77/12.05.2020 г. на директора на РИОСВ – Монтана, се извърши проверка на обекта и беше съставен Констативен протокол.
Проверени са:
· Складова база и прилежащите терени и сгради;
· Бензиностанция

· Документи и данни, свързани със законовите и подзаконови нормативни актове по околна среда.
Констативна част:
Дружеството е дистрибутор на препарати за растителна защита, торове и семена за посев. На територията на обекта се извършва съхранение и дистрибуция основно на ПРЗ – фунгициди, пестициди и инсектициди и малко количество торове и семена.

Извършва се също и търговия с петролни продукти, като на обособена площадка в базата е ситуирана бензиностанция.
Компонент „Въздух“. Съоръженията за зареждане на инсталацията за съхранение на бензин на бензиностанцията отговарят на техническите изисквания, посочени в Приложение № 4 към чл. 12, ал. 1 от Наредба №16 от 12.08.1999 г. за ограничаване емисиите на летливи органични съединения при съхранение, товарене или разтоварване и превоз на бензини. Бензиноколонката за зареждане на резервоарите на МПС е проверена за ефективност на улавяне на бензиновите пари, удостоверено чрез маркирането ѝ със стикер в зелен цвят съгласно Приложение № 6 към чл. 14г, ал. 3 на Наредбата. При проверката са представени записи в заверения от директора на РИОСВ-Монтана дневник за извършените проверки за ефективността на улавяне на бензинови пари, извършени от оправомощена от председателя на БИМ лаборатория.

Фактор „Опасни химични вещества“. По приложение на ЗЗВВХВС и Регламент REACH дружеството е потребител по веригата на химични вещества и смеси.

- ПРЗ се съхраняват в отделни складови помещения с ограничен достъп. Същите са с трайна циментова настилка, без връзка с канализацията и работеща аспирационна вентилация. Всички съхранявани химични вещества и смеси са класифицирани и етикетирани в съответствие с Регламент ЕО 1272/2008 CLP, в оригинални фабрични опаковки. Има съответствие между етикета и информацията посочена в информационните листи за безопасност (ИЛБ). 

По приложение на Регламент ЕО 850/2004 относно Устойчивите органични замърсители, дружеството пуска на пазара инсектициди, пестициди и фунгициди, които съдържат различни активни вещества. След извършената проверка на информацията в ИЛБ не беше констатирано наличие на Пентахлорфенол, неговите соли и естери (РСР), както и съдържание на вещества предмет на разрешаване от Приложение XIV на Регламент ЕО 1907/2006 REACH и вещества от списъка с ограниченията- Приложение XVII на REACH

Съхранението на опасните химични вещества и смеси се извършва в съответствие с изискванията на Наредбата за реда и начина на съхранение на опасни химични вещества и смеси (Наредбата). За всички съхранявани на площадката ХВС са налични в електронен формат ИЛБ изготвени в съответствие с изискванията на Регламент ЕО 1907/2006 REACH и последните му изменения, същите са представени по време на проверката.

Дружеството е изготвило и актуализирало собствена оценка на безопасността на съхранението на опасни химични вещества и смеси по чл. 9 от Наредбата, съгласно утвърдения формат, като същата е представена по време на проверката. 

Поддържа се в наличност и Доклад от извършена класификация по чл. 103 ,ал. 1 от ЗООС, изготвен в съответствие с Приложение № 1 на Наредбата за предотвратяване на големи аварии с опасни вещества и ограничаване на последствията от тях., като предприятието не се класифицира с нисък или висок рисков потенциал. 
Заключение:
Няма констатирани нарушения при проверката и замърсявания на околната среда. 

Приоритети за последваща контролна дейност:

1. Спазване изискванията на ЗООС, ЗЗВВХВС и ЗЧАВ.

